გოჰეიმოჩი

— მოჩის ტიპი,რომელიც ძირითადად მზადდება ცენტრალური იაპონიის ტიუბუს რეგიონში, კერძოდ ნაგანოს, გიფუსა და აიტის პრეფექტურაში. ჩვეულებრივი მოჩისგან განსხვავებით, გოჰეიმოჩი დაფარულია ტკბილ-მჟავე სოუსით,რომელიც ჩვეულებრივ შაქრისგან, სოიოს სოუსისა და მირინისგან შედგება. მომზადებისათვის მოჩის შამფურზე დებენ და გრილზე იწვება. გოჰეიმოჩის ჩვეულებრივ ორი ფორმით აკეთებენ: ვარაჯი, რომლის ფორმაც ტრადიციულ სანდალს წააგავს და მომრგვალებული მოჩი, რომელსაც შამფურზე მიირთმევენ. მოჩი ჩვეულებრივ მხოლოდ ნახევრად იწვება, რადგან მასში ბრინჯის მცირე მარცვლები დარჩეს. ბრინჯი, როგორც წესი, მოკლემარცვლიანია, რაც გოჰეიმოჩის სტანდარტულ მოჩისთან შედარებით უფრო მკვრივ ტექსტურას აძლევს.   

 ვარიაციები 
ტიუბუს რეგიონში გოჰეიმოჩის მრავალი სახეობა არსებობს. კისოს ველსა და ჰიდას რეგიონში გოჰეიმოჩი ხშირად სოიოს სოუსითა და შაქრითაა დაფარული. აიტის პრეფექტურაში გოჰეიმოჩი ხშირად იფარება მისოთი, რომელიც რეგიონის ღირსშესანიშნავ საკვებადაც ითვლება. გოჰეიმოჩის სოუსის სახით ხანდახან შეგვხვდება თაფლი, კაკალი, კვერცხი და ჰაჩინოკო (კრაზანას ლარვა). გაყინული გოჰეიმოჩი იაპონიაში ვაკუუმირებული პარკებით ვრცელდება და მისი შეძენა ქვეყნის უფრო დიდი ქალაქების სუპერმარკეტებშიც შეიძლება.

 ისტორია 

 პოპ-კულტურაში 
ტელესერიალში „ჰაბუნი, აოი“, ერთ-ერთი მთავარი პერსონაჟი გოჰეიმოჩის მაღაზიას ხსნის. ამ ფილმში გოჰეიმოჩის ხსენებამ კერძს პოპულარობა შემატა ტიუბუს გარეთაც.  ფილმში „შენი სახელი“ მოქმედება ხდება ჰიდას რეგიონში და კადრებში ვხედავთ პერსონაჟებს, რომლებიც გოჰეიმოჩის მიირთმევენ.

 სქოლიო 

კატეგორია:იაპონური სამზარეულო
კატეგორია:ბრინჯის კერძები